Shtetet e Bashkuara dhe konflikti në Siri
Komentet e fundit të Presidentit Trump kanë krijuar shqetësimin se forcat amerikane mund të jenë në prag të një angazhimi ushtarak me forcat ruse në Siri
Presidenti Donald Trump thotë se në asnjë moment nuk përcaktoi ndonjë afat për sulm ndaj Sirisë. Në një postim sot në Twitter, presidenti tha se sulmi “mund të realizohet shumë shpejt, ose jo së shpejti”. Po sot, presidenti shkruan në Twitter se Shtetet e Bashkuara, nën administratën e tij “kanë bërë një punë të mrekullueshme për ta spastruar zonën nga” Shteti Islamik. Presidenti Trump ka reaguar i revoltuar ndaj pamjeve filmike, ku shihen fëmijë duke vdekur, pasi besohet se janë viktima të gazit kimik në një lagje pranë Damaskut. Presidenti e ka quajtur udhëheqësin sirian Bashar al-Assad “një kafshë që vret me gaz kimik” dhe është angazhuar në një shkëmbim akuzash me rusët që i ofrojnë mbrojtje Assadit. Ky shkëmbim ka krijuar shqetësimin se forcat amerikane mund të jenë në prag të një angazhimi ushtarak me forcat ruse në Siri. Gerald Feierstein, ish-ambasador amerikan në Jemen, tha për Zërin e Amerikës se ka edhe përplasje të tjera që mund të shkallëzohen në konflikt brenda Sirisë: Dje Shtëpia e Bardhë reagoi, duke thënë se nuk ka plane të finalizuara për një sulm me raketa në Siri: tha zëdhënësja e Shtëpisë së Bardhë, Sarah Huckabee Sanders. Por zëdhënësja e Shtëpisë së Bardhë konfirmoi se presidenti beson se Rusia është përgjegjëse, pasi ka mundësuar masakrat në Siri: Si Rusia, ashtu edhe Siria kanë mohuar se është përdorur gaz helmues në sulmin e së shtunës në Duma. Sekretari amerikan i Mbrojtjes Jim Mattis tha se Shtetet e Bashkuara dhe aleatët e tyre ende po analizojnë provat, por shtoi se ushtria amerikane është e gatshme të veprojë: Një analist rus tha se Moska do t’i përgjigjej një sulmi ushtarak amerikan mbi objekte të qeverisë siriane. thotë Fiodor Lykianov. Një vit më parë, Presidenti Trump dha urdhër për goditje amerikane ndaj një baze ajrore siriane, nga ku besohet se u ndërmorën sulmet kimike që lanë të vdekur dhjetëra civilë në veri-perëndim të Sirisë. Por analistët thonë se situata në Siri është bërë më e ndërlikuar dhe më e tensionuar që atëherë.